**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS SENIŪNIJŲ SENIŪNAITIJŲ SENIŪNAIČIŲ RINKIMŲ TVARKOS APRAŠO PATVIRTINIMO**

2021m. gegužės 20 d. Nr. 34-793

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 33 straipsnio 2 ir 10 dalimis, Lazdijų rajono savivaldybės taryba nusprendžia:

1.    Patvirtinti Lazdijų rajono savivaldybės seniūnijų seniūnaitijų seniūnaičių rinkimų tvarkos aprašą (pridedama).

2.    Pripažinti netekusiu galios Lazdijų rajono savivaldybės tarybos 2019 m. liepos 26 d. sprendimą Nr. 5TS-104 „Dėl Lazdijų rajono savivaldybės seniūnijų seniūnaitijų seniūnaičių rinkimo ir atšaukimo tvarkos aprašo patvirtinimo“.

Savivaldybės merė Ausma Miškinienė

Airida Blaževičiūtė, mob. 8 687 49 047

PATVIRTINTA

Lazdijų rajono savivaldybės tarybos

2021 m. gegužės d.

sprendimu Nr.

**LAZDIJŲ RAJONO SAVIVALDYBĖS SENIŪNIJŲ SENIŪNAITIJŲ SENIŪNAIČIŲ RINKIMŲ TVARKOS APRAŠAS**

**I SKYRIUS**

**BENDROSIOS NUOSTATOS**

1. Lazdijų rajono savivaldybės seniūnijų seniūnaitijų seniūnaičių rinkimų tvarkos aprašas (toliau – Aprašas) reglamentuoja Lazdijų rajono savivaldybės seniūnijų seniūnaitijų (toliau – seniūnaitija) seniūnaičių rinkimų tvarką.

2. Seniūnaitijų gyventojai, turintys teisę rinkti Lazdijų rajono savivaldybės (toliau – savivaldybė) tarybą, Lietuvos Respublikos vietos savivaldos įstatymo nustatyta tvarka renka gyvenamosios vietovės bendruomenės atstovus – seniūnaičius.

3. Seniūnaitis renkamas 4 metams, bet ne ilgiau negu iki išrinkus savivaldybės tarybą surengtuose seniūnaičių rinkimuose bus išrinktas seniūnaitis, išskyrus šio Aprašo 4 punkte nustatytą atvejį. Seniūnaitis dirba visuomeniniais pagrindais.

4. Jeigu seniūnaitis išrenkamas naujuose seniūnaičio rinkimuose likus ne daugiau kaip metams iki savivaldybės tarybos rinkimų, artimiausiuose seniūnaičių rinkimuose toje seniūnaitijoje seniūnaitis nerenkamas ir tokio seniūnaičio kadencija trunka iki kitų seniūnaičių rinkimų, tai yra ilgiau negu 4 metus.

5. Seniūnaitijoje, seniūnaičiai renkami šiais būdais:

5.1. organizuojant gyventojų susirinkimą;

5.2. gyventojams balsuojant raštu;

5.3. gyventojams balsuojant elektroninių ryšių priemonėmis.

6. 5.2. ir 5.3. papunkčiuose nurodytais būdais seniūnaičių rinkimus organizuoja ir vykdo administracijos direktoriaus sudaryta Lazdijų rajono savivaldybės seniūnijos seniūnaitijų seniūnaičių rinkimų komisija (toliau – Komisija).

**II SKYRIUS**

**KOMISIJOS SUDĖTIS**

7. Komisija sudaroma iš ne mažiau kaip 3 narių. Komisija sudaroma iš savivaldybės administracijos darbuotojų.

8. Vienu iš Komisijos narių privalo būti seniūnijos, kurios veiklos teritorijai priskirta seniūnaitija, seniūnas.

9. Komisiją sudaro ir jos pirmininką ir sekretorių paskiria savivaldybės administracijos direktorius.

**III SKYRIUS**

**SENIŪNAIČIO RINKIMŲ DATOS PASKELBIMAS**

10. Seniūnaičių rinkimai organizuojami ne vėliau kaip per 6 mėnesius nuo tos dienos, kai į pirmąjį savivaldybės tarybos posėdį susirenka ir prisiekia išrinktos savivaldybės tarybos nariai.

11. Seniūnaičių rinkimų datą, rinkimų būdą, vietą ir kitą aktualią informaciją apie seniūnaičių rinkimus skelbia savivaldybės administracijos direktorius arba administracijos direktoriaus pavedimu – seniūnas, savivaldybės interneto svetainėje ([www.lazdijai.lt](http://www.lazdijai.lt)), viešai savivaldybės ir seniūnijos patalpose, skelbimų lentose (ten, kur jos oficialiai įrengtos) ir vietinėse visuomenės informavimo priemonėse, ne vėliau kaip 15 dienų iki rinkimų dienos (1 priedas).

**IV SKYRIUS**

**KANDIDATŲ Į SENIŪNAIČIUS KĖLIMAS**

12. Kandidatus į seniūnaičius gali siūlyti tik tos seniūnaitijos, kurioje renkamas seniūnaitis, gyventojai, bendruomenės organizacijos.

13. Kandidatu į seniūnaičius gali būti pilnametis seniūnaitijos gyventojas, deklaravęs gyvenamąją vietą toje seniūnaitijoje, kurioje jo kandidatūra siūloma į seniūnaičius.

14. Seniūnaičiu negali būti renkamas asmuo, kuris:

14.1. įstatymų nustatyta tvarka pripažintas kaltu dėl sunkaus ar labai sunkaus nusikaltimo padarymo ir turi neišnykusį ar nepanaikintą teistumą;

14.2. yra įstatymų nustatyta tvarka uždraustos organizacijos narys;

14.3. asmuo, kuris teismo pripažintas neveiksniu tam tikroje srityje;

14.4. savivaldybės tarybos narys;

14.5. savivaldybės administracijos direktorius;

14.6. direktoriaus pavaduotojas;

14.7. savivaldybės kontrolės ir audito tarnybos valstybės tarnautojas ar darbuotojas, dirbantis pagal darbo sutartį;

14.8. savivaldybės administracijos valstybės tarnautojas ar darbuotojas, dirbantis pagal darbo sutartį.

15. Kandidatas į seniūnaičius turi pateikti seniūnijai:

15.1. sutikimą (2 priedas);

15.2. gyvenimo aprašymą.

16. Siūlymai su kandidato sutikimu teikiami raštu seniūnijos, kurios aptarnaujamoje teritorijoje sudaryta seniūnaitija, seniūnui. Siūlymai registruojami seniūnijos gaunamų dokumentų registre. Bendruomenes organizacijos, gyventojai turi teisę siūlyti kandidatus į seniūnaičius 10 dienų nuo skelbimo, nurodyto šio Aprašo 11 punkte, visuomenės informavimo priemonėse (savivaldybės interneto svetainėje ([www.lazdijai.lt](http://www.lazdijai.lt)), viešai savivaldybės ir seniūnijos patalpose, skelbimų lentose (ten, kur jos oficialiai įengtos) ir vietinėse visuomenės informavimo priemonėse paskelbimo dienos.

17. Seniūnijos seniūnas kandidatų į seniūnaitijos seniūnaičius sąrašą skelbia savivaldybės interneto svetainėje ([www.lazdijai.lt](http://www.lazdijai.lt)), viešai savivaldybės ir seniūnijos patalpose, skelbimų lentose (ten, kur jos oficialiai įengtos) likus ne mažiau kaip 3 dienoms iki rinkimų datos.

**V SKYRIUS**

**SENIŪNAIČIŲ RINKIMŲ ORGANIZAVIMO TVARKA SENIŪNAITIJOSE**

18. Seniūnas parengia patalpas gyventojų susirinkimui. Patalpos turi būti parengtos likus ne mažiau kaip 1 valandai iki susirinkimo.

19. Gyventojų susirinkimas vykdomas darbo dieną, ne darbo valandomis iš anksto nustatytu laiku.

20. Seniūnaitis renkamas balsuojant (atviru balsavimu) seniūnaitijos gyventojų susirinkime, kuriam pirmininkauja seniūnas.

21. Susirinkimo pirmininkas paskelbia kandidatų į seniūnaičius sąrašą. Prieš balsavimą kiekvienam kandidatui leidžiama prisistatyti, tam skiriama ne daugiau kaip 15 min., po pristatymo gali būti užduodami klausimai, klausimams skiriama ne daugiau kaip 10 min. Balsuojama atviru balsavimu už kiekvieną kandidatą atskirai.

22. Prieš pradėdamas balsavimo procedūras, susirinkimo pirmininkas pateikia rinkėjams seniūnijos seniūnaitijos susirinkime dalyvaujančių gyventojų registracijos lapą (toliau – registracijos lapas) (3 priedas) ir paprašo visus susirinkusius rinkėjus užsiregistruoti.

23. Susirinkimo pirmininkas užpildo seniūnijos seniūnaitijos seniūnaičio rinkimų balsavimo protokolą (toliau – protokolas) (4 priedas). Protokole turi būti įrašyta: balsavimo pradžios laikas, susirinkusių į balsavimą rinkėjų skaičius, balsavimo rezultatai, galutinis balsavimo rezultatas ir kita svarbi informacija. Protokolą pasirašo susirinkimo pirmininkas ir susirinkimo sekretorius.

24. Baigus balsavimo procedūrą, susirinkimo pirmininkas suskaičiuoja balsus ir rinkėjams paskelbia atiduotų rinkėjų balsų skaičių už kiekvieną kandidatą.

25. Balsavimo protokolas ne vėliau kaip per 2 darbo dienas perduodamas savivaldybės administracijos direktoriui.

26. Išrinktas seniūnaičiu laikomas tas kandidatas, kuris surinko daugiausia susirinkime dalyvavusių gyventojų balsų. Balsams tarp kandidatų pasiskirsčius po lygiai skelbiamas pakartotinis balsavimas, balsuojant už du po lygiai balsų surinkusius kandidatus.

27. Jei rinkimai vyksta raštu, apie tai paskelbiama vietinėse visuomenės informavimo priemonėse, savivaldybės interneto svetainėje, viešai savivaldybės ir seniūnijos patalpose, skelbimų lentose (ten, kur jos oficialiai įrengtos), kandidatų į seniūnaičius sąrašas ir parengiami balsavimo raštu lapai. Balsuojant raštu pildomas balsavimo raštu biuletenis (5 priedas). Balsavimo raštu biuletenius, antspauduotus seniūnijos antspaudu, komisija suskaičiuoja balsavimo skaičius.

28. Įėjęs į apklausos patalpą, rinkėjas pateikia Komisijos nariui asmens tapatybę patvirtinantį dokumentą.

29. Balsavimas vyksta iš anksto nustatytą ir paskelbtą dieną nuo 7.00 val. iki 19 val.

30. Komisijos pirmininkas ar jo paskirtas kitas Komisijos narys pildo rinkimuose dalyvavusių gyventojų sąrašą (6 priedas) ir savivaldybės seniūnijos seniūnaitijos seniūnaičio rinkimų balsų skaičiavimo protokolą (toliau – protokolas) (7 priedas). Protokolą pasirašo visi Komisijos nariai.

31. Suskaičiavus rinkimų rezultatus, visi balsavimo lapai sudedami į vokus. Vokai užklijuojami. Vokai ir balsų skaičiavimo protokolas perduodami savivaldybės administracijos direktoriui ne vėliau kaip per 2 darbo dienas po balsų skaičiavimo pabaigos.

32. Jeigu suskaičiavus seniūnaičių rinkimų balsavimo raštu rezultatus keli kandidatai surinko po vienodą skaičių gyventojų balsų, per 30 kalendorinių dienų skelbiami ir organizuojami pakartotiniai seniūnaičio rinkimai iš vienodą skaičių gyventojų balsų surinkusių kandidatų, šio Aprašo nustatyta tvarka.

33. Balsuojant elektroninių ryšių priemonėmis, Komisija po to, kai vietinėse visuomenės informavimo priemonėse, savivaldybės interneto svetainėje ([www.lazdijai.lt](http://www.lazdijai.lt)), viešai savivaldybės ir seniūnijos patalpose, skelbimų lentose (ten, kur jos oficialiai įrengtos) paskelbiamas kandidatų į seniūnaičius sąrašas, parengia seniūnaičio rinkimų balsavimo elektroninių ryšių priemonėmis anketą (toliau – Anketa) (8 priedas).

34. Gyventojų balsavimą elektroninių ryšių priemonėmis Komisija organizuoja ir kontroliuoja seniūnaičių rinkimų grafike nurodytomis dienomis. Anketa pildoma Lazdijų rajono savivaldybės interneto svetainėje. Gyventojai balsuoja patvirtindami savo tapatybę elektroninėmis identifikavimo priemonėmis ir pažymėdami vieną kandidatą.

35. Balsus skaičiuoja komisija, surašo protokolą (9 priedas). Protokolą pasirašo visi komisijos nariai. Balsų skaičiavimo protokolą Komisija perduoda savivaldybės administracijos direktoriui ne vėliau kaip per 2 darbo dienas po balsų skaičiavimo pabaigos.

36. Išrinktu seniūnaičiu laikomas tas kandidatas, kuris surinko daugiausia seniūnaitijos gyventojų balsų balsuojant elektroninių ryšių priemonėmis.

37. Rinkimai laikomi įvykusiais, jeigu rinkimuose dalyvauja ne mažiau kaip 5 procentai seniūnaitijos gyventojų, turinčių teisę rinkti seniūnaitį. Neįvykus rinkimams, pakartotiniai rinkimai organizuojami ne vėliau kaip po 2 mėnesių. Pakartotiniams rinkimams netaikomas šioje dalyje nustatytas reikalavimas dėl rinkimuose dalyvaujančių gyventojų skaičiaus.

**VI SKYRIUS**

**SENIŪNAIČIO STATUSĄ PATVIRTINANČIŲ DOKUMENTŲ ĮFORMININMAS**

38. Seniūnaičių sąrašas yra tvirtinamas savivaldybės administracijos direktoriaus įsakymu. Seniūnaičio įgaliojimai prasideda nuo sąrašo patvirtinimo arba seniūnaičio įtraukimo į šį sąrašą.

39. Administracijos direktoriui patvirtinus rinkimų rezultatus, ne vėliau kaip per 10 darbo dienų rinkimų rezultatai skelbiami vietinėse visuomenės informavimo priemonėse, savivaldybės interneto svetainėje ([www.lazdijai.lt](http://www.lazdijai.lt)), viešai savivaldybės ir seniūnijos patalpose, skelbimų lentose (ten, kur jos oficialiai įengtos).

40. Išrinktam seniūnaičiui išduodamas mero pasirašytas seniūnaičio pažymėjimas. Seniūnaičio pažymėjimas nėra asmens tapatybę patvirtinantis dokumentas. Seniūnaičio pažymėjimo formą, kurioje įrašomi šie duomenys: seniūnaičio vardas ir pavardė; savivaldybės, seniūnijos ir seniūnaitijos, kurios gyventojų atstovu išrinktas, pavadinimas; išrinkimo seniūnaičiu data, seniūnaičio atvaizdas (nuotrauka), nustato savivaldybės administracijos direktorius. Pažymėjimai išduodami ne vėliau kaip per 10 darbo dienų po rinkimų.

**VII SKYRIUS**

**BAIGIAMOSIOS NUOSTATOS**

41. Jeigu seniūnaitis atsisako savo įgaliojimų, negali atlikti pareigų dėl neįgalumo ar netekto darbingumo arba miršta, organizuojami nauji seniūnaičio rinkimai.

42. Aprašo nuostatų įgyvendinimo kontrolę atlieka savivaldybės administracijos direktorius.

43. Savivaldybės administracijai ar (ir) seniūnijai gavus skundą dėl seniūnaičių rinkimų organizavimo tvarkos pažeidimo, savivaldybės administracijos direktorius per 3 darbo dienas nuo skundo registravimo savivaldybės administracijoje dienos sudaro darbo grupę skundui išnagrinėti. Skundas išnagrinėjamas per 10 darbo dienų nuo darbo grupės sudarymo dienos ir išvados teikiamos savivaldybės administracijos direktoriui. Savivaldybės administracijos direktorius, atsižvelgęs į darbo grupės išvadas, turi teisę priimti sprendimą pripažinti rinkimų rezultatus atitinkamoje seniūnaitijoje negaliojančiais ir pavesti seniūnui organizuoti naujus rinkimus vadovaujantis šio Aprašo nuostatomis.

44. Aprašo papildymai ir pakeitimai tvirtinami savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės seniūnijų seniūnaitijų

seniūnaičių rinkimų tvarkos aprašo

1 priedas

**LAZDIJŲ RAJONO SAVIVALDYBĖS SENIŪNIJŲ SENIŪNAITIJŲ SENIŪNAIČIŲ RINKIMŲ SENIŪNAITIJOSE GRAFIKAS**

|  |  |  |  |  |
| --- | --- | --- | --- | --- |
| Seniūnaitija | Seniūnija | Susirinkimo  vieta ir laikas | Gyventojų balsuojant raštu vieta ir laikas | Gyventojų balsuojant elektroninių ryšių priemonėmis  data, laikas |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\_\_\_\_\_\_\_\_\_\_\_\_\_

 Lazdijų rajono savivaldybės seniūnijų seniūnaitijų

seniūnaičių rinkimų tvarkos aprašo

2 priedas

**(Sutikimo forma)**

**­­­­­**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefonas)

Lazdijų rajono savivaldybės administracijos

\_\_\_\_\_\_\_\_\_\_\_\_\_\_\_\_\_\_\_\_\_ seniūnijos seniūnui

**SUTIKIMAS**

20\_\_m. \_\_\_\_\_\_\_\_\_\_\_\_\_\_\_\_\_\_\_\_d.

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sutinku dalyvauti \_\_\_\_\_\_\_\_\_\_\_\_\_\_\_ seniūnijos

(vardas, pavardė)          (pavadinimas)

\_\_\_\_\_\_\_\_\_\_\_\_\_\_\_\_\_\_\_\_ seniūnaitijos seniūnaičio rinkimuose.

(pavadinimas)

PRIDEDAMA. Gyvenimo aprašymas.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(parašas)      (vardas, pavardė)

Lazdijų rajono savivaldybės seniūnijų seniūnaitijų

seniūnaičių rinkimų tvarkos aprašo

3 priedas

**LAZDIJŲ RAJONO SAVIVALDYBĖS \_\_\_\_\_\_\_\_\_\_ SENIŪNIJOS \_\_\_\_\_\_\_\_\_\_\_ SENIŪNAITIJOS SUSIRINKIME DALYVAVUSIŲ GYVENTOJŲ**

**REGISTRACIJOS LAPAS**

(data)

|  |  |  |  |
| --- | --- | --- | --- |
| *Nr.* | **Gyventojo vardas** | **Gyventojo pavardė** | **Gyventojo parašas** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |
| 13. |  |  |  |
| 14. |  |  |  |
| 15. |  |  |  |
| 16. |  |  |  |
| 17. |  |  |  |
| 18. |  |  |  |
| 19. |  |  |  |
| 20. |  |  |  |
| 21. |  |  |  |
| 22. |  |  |  |
| 23. |  |  |  |
| 24. |  |  |  |
| 25. |  |  |  |
| 26. |  |  |  |
| 27. |  |  |  |
| 28. |  |  |  |
| 29. |  |  |  |
| 30. |  |  |  |
| 31. |  |  |  |
| 32. |  |  |  |
| 33. |  |  |  |
| 34. |  |  |  |
| 35. |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės seniūnijų seniūnaitijų

seniūnaičių rinkimų tvarkos aprašo

4 priedas

**LAZDIJŲ RAJONO SAVIVALDYBĖS \_\_\_\_\_\_\_\_\_\_\_\_\_\_ SENIŪNIJOS \_\_\_\_\_\_\_\_\_\_\_\_\_\_\_\_ SENIŪNAITIJOS SENIŪNAIČIO RINKIMŲ BALSAVIMO PROTOKOLAS**

(data)

|  |  |  |
| --- | --- | --- |
| 1. | Balsavimo pradžios laikas |  |
| 2. | Užsiregistravusių rinkėjų skaičius |  |
| 3. | Balsavimo rezultatai |  |
| 4. | *(Kandidato vardas ir pavardė)* | *(balsų „už“ skaičius)* |
| 5. | *(Kandidato vardas ir pavardė)* | *(balsų „už“ skaičius)* |
| 6. | Balsavimo pabaigos laikas |  |
| 7. | Galutinis balsavimo rezultatas | *(Kandidato, surinkusio daugiausia balsų, vardas ir pavardė)* |
| 7. | Kita informacija |  |

Susirinkimo pirmininkas

*(Pareigos*) (*Parašas)                    ( Vardas ir pavardė)*

Susirinkimo sekretorius

*(Pareigos*) (*Parašas)                    ( Vardas ir pavardė)*

*\_\_\_\_\_\_\_\_\_\_\_\_\_\_\_\_\_\_*

Lazdijų rajono savivaldybės seniūnijų seniūnaitijų

seniūnaičių rinkimų tvarkos aprašo

5 priedas

**20\_­­­\_\_\_\_ M. LAZDIJŲ RAJONO SAVIVALDYBĖS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ SENIŪNIJOS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ SENIŪNAITIJOS**

**SENIŪNAIČIO RINKIMAI**

Antspaudo vieta

**BALSAVIMO BIULETENIS**

20\_\_\_ m. \_\_\_\_\_\_\_\_\_\_\_\_\_\_\_\_ mėn. \_\_\_\_ d.

Skiltyje „Vieta rinkėjo žymai“ reikia pažymėti „X“ eilutėje, už kurį kandidatą balsuojate „už“.



|  |  |  |
| --- | --- | --- |
| **Vieta rinkėjo žymai** | **Kandidatų eil. Nr.** | **Kandidatai į seniūnaičius** |
|  | 1. | VARDAS PAVARDĖ |
|  | 2. | VARDAS PAVARDĖ |
|  | 3. | VARDAS PAVARDĖ |

\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės seniūnijų seniūnaitijų

seniūnaičių rinkimų tvarkos aprašo

6 priedas

**LAZDIJŲ RAJONO SAVIVALDYBĖS \_\_\_\_\_\_\_\_\_\_ SENIŪNIJOS \_\_\_\_\_\_\_\_\_\_\_ SENIŪNAITIJOS RINKIMUOSE DALYVAVUSIŲ GYVENTOJŲ SĄRAŠAS**

*(data)*

|  |  |  |  |
| --- | --- | --- | --- |
| *Nr.* | **Gavusio balsavimo biuletenį gyventojo vardas ir pavardė** | **Gavusio balsavimo biuletenį gyventojo parašas** | **Komisijos nario, išdavusio balsavimo biuletenį, parašas** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |
| 13. |  |  |  |
| 14. |  |  |  |
| 15. |  |  |  |
| 16. |  |  |  |
| 17. |  |  |  |
| 18. |  |  |  |
| 19. |  |  |  |
| 20. |  |  |  |
| 21. |  |  |  |
| 22. |  |  |  |
| 23. |  |  |  |
| 24. |  |  |  |
| 25. |  |  |  |
| 26. |  |  |  |
| 27. |  |  |  |
| 28. |  |  |  |
| 29. |  |  |  |
| 30. |  |  |  |
| 31. |  |  |  |
| 32. |  |  |  |
| 33. |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės seniūnijų seniūnaitijų

seniūnaičių rinkimų tvarkos aprašo

7 priedas

**LAZDIJŲ RAJONO SAVIVALDYBĖS \_\_\_\_\_\_\_\_\_\_\_ SENIŪNIJOS \_\_\_\_\_\_\_\_\_\_\_\_\_ SENIŪNAITIJOS SENIŪNAIČIO RINKIMŲ BALSŲ SKAIČIAVIMO PROTOKOLAS**

(data)

|  |  |  |
| --- | --- | --- |
| 1. | Balsavimo pradžios ir pabaigos laikas |  |
| 2. | Atvykusių į susirinkimą rinkėjų skaičius |  |
| 3. | Išduotų balsavimo biuletenių skaičius |  |
| 4. | Nepanaudotų balsavimo biuletenių skaičius |  |
| 5. | Sugadintų balsavimo biuletenių skaičius |  |
| 6. | Balsų skaičiavimo pradžios laikas |  |
| 7. | Visų balsadežėje rastų balsavimo biuletenių skaičius |  |
| 8. | Balsadežėje rastų galiojančių balsavimo biuletenių skaičius |  |
| 9. | Balsadežėje rastų negaliojančių balsavimo biuletenių skaičius |  |
| 10. | Balsavimo rezultatai |  |
| 11. | *(Kandidato vardas ir pavardė)* | *(Už šį kandidatą atiduotų balsų skaičius)* |
| 12. | *(Kandidato vardas ir pavardė)* | *(Už šį kandidatą atiduotų balsų skaičius)* |
| 13. | Balsavimo rezultatų skaičiavimo pabaigos laikas |  |
| 14. | Kandidato surinkusio daugiausiai balsų vardas ir pavardė | *(vardas pavardė)* |
| 15. | Kita |  |

Komisijos nariai: (*Parašas) ( Vardas ir pavardė)*

(*Parašas) ( Vardas ir pavardė)*

(*Parašas) ( Vardas ir pavardė)*

\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės seniūnijų seniūnaitijų

seniūnaičių rinkimų tvarkos aprašo

8 priedas

**Seniūnaičio rinkimų elektroninių ryšių priemonėmis anketa**

Aš, nuolatinis Lazdijų rajono savivaldybės \_\_\_\_\_\_\_\_\_\_\_\_\_\_\_\_\_\_\_\_\_\_\_\_ seniūnijos gyventojas, \_\_\_\_\_\_\_\_\_\_\_\_\_\_\_\_\_\_\_\_\_\_\_\_ seniūnaitijoje balsuoju už \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kandidato į seniūnaičius vardas ir pavardė)

|  |  |  |  |  |
| --- | --- | --- | --- | --- |
| Gyventojo asmens tapatybę patvirtinančio dokumento numeris | Gimimo  data | Gyvenamosios vietos adresas (gatvė, namo numeris) | Vadovaudamasis Asmens duomenų teisinės apsaugos įstatymo 5 str. 1 d. 1 p., sutinku, kad mano asmens duomenys būtų naudojami seniūnaičių rinkimų organizavimo reikmėms (parašas) | Parašas |
|  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės seniūnijų seniūnaitijų

seniūnaičių rinkimų tvarkos aprašo

9 priedas

**LAZDIJŲ RAJONO SAVIVALDYBĖS \_\_\_\_\_\_\_\_\_\_\_ SENIŪNIJOS \_\_\_\_\_\_\_\_\_\_\_\_\_ SENIŪNAITIJOS SENIŪNAIČIO RINKIMŲ BALSŲ SKAIČIAVIMO PROTOKOLAS**

(data)

|  |  |  |
| --- | --- | --- |
| 1. | Balsavimo elektroninių ryšių priemonėmis pradžios ir pabaigos laikas |  |
| 2. | Balsų skaičiavimo pradžios laikas |  |
| 3. | Balsuojančių elektroninių ryšių priemonėmis rinkėjų skaičius |  |
| 4. | Elektroninių ryšių priemonėmis gautų anketų skaičius |  |
| 5. | Elektroninių ryšių priemonėmis gautų galiojančių anketų skaičius |  |
| 6. | Elektroninių ryšių priemonėmis gautų sugadintų anketų skaičius |  |
| 7. | Elektroninių ryšių priemonėmis gautų negaliojančių anketų skaičius |  |
| 8. | Balsavimo rezultatai |  |
| 9. | *(Kandidato vardas ir pavardė)* | *(Už šį kandidatą atiduotų balsų skaičius)* |
| 10. | *(Kandidato vardas ir pavardė)* | *(Už šį kandidatą atiduotų balsų skaičius)* |
| 11. | Balsavimo rezultatų skaičiavimo pabaigos laikas |  |
| 12. | Kandidato surinkusio daugiausiai balsų vardas ir pavardė | *(vardas pavardė)* |
| 13. | Kita |  |

\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO**

**,,DĖL LAZDIJŲ RAJONO SAVIVALDYBĖS SENIŪNIJŲ SENIŪNAITIJŲ SENIŪNAIČIŲ RINKIMŲ TVARKOS APRAŠO PATVIRTINIMO“ PROJEKTO**

**AIŠKINAMASIS RAŠTAS**

**2021-05-**

Lazdijų rajono savivaldybės tarybos sprendimo projektas „Dėl Lazdijų rajono savivaldybės seniūnijų seniūnaitijų seniūnaičių rinkimų tvarkos aprašo patvirtinimo“ parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, 33 straipsnio 2, 10 dalimis.

**Šio projekto tikslas** – patvirtinti Lazdijų rajono savivaldybės seniūnijų seniūnaitijų seniūnaičių rinkimų tvarkos aprašą, vadovaujantis 2021 m. sausio 1 d. įsigaliojusio Lietuvos Respublikos vietos savivaldos įstatymo 33 straipsnio 2, 7, 9, 10, 14, 15, 18 dalių pakeitimais ir pripažinti netekusiu galios Lazdijų rajono savivaldybės tarybos 2019 m. sprendimą Nr. 5TS-104 „Dėl Lazdijų rajono savivaldybės seniūnijų seniūnaitijų seniūnaičių rinkimo ir atšaukimo tvarkos aprašo patvirtinimo“.

**Kaip šiuo metu yra sprendžiami projekte aptarti klausimai –** Lazdijų rajono savivaldybės seniūnijų seniūnaitijų seniūnaičių rinkimų organizavimą reglamentuoja Lazdijų rajono savivaldybės tarybos 2019 m. sprendimas Nr. 5TS-104 ,,Dėl Lazdijų rajono savivaldybės seniūnijų seniūnaitijų seniūnaičių rinkimo ir atšaukimo tvarkos aprašo patvirtinimo“.

**Kokių pozityvių rezultatų laukiama** – priėmus šį sprendimą, bus reglamentuota seniūnaičių rinkimų tvarka, vadovaujantis šiuo metu galiojančio Vietos savivaldos įstatymo 33 straipsnio nuostatomis.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta** – priėmus sprendimo projektą, neigiamų pasekmių nenumatoma.

**Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą –** priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

**Rengiant projektą gauti specialistų vertinimai ir išvados** – dėl sprendimo projekto pastabų ir pasiūlymų negauta.

**Sprendimo projektą parengė** Lazdijų rajono savivaldybės administracijos Teisės, personalo ir civilinės metrikacijos skyriaus vyr. specialistė Airida Blaževičiūtė.

Teisės, personalo ir civilinės metrikacijos Airida Blaževičiūtė

skyriaus vyr. specialistė